Kas rahade üle ka turniiri jooksul arvestust pidasid, et nüüd on juba nii palju käes, et kui saaks veel koha ülespoole, siis oleks juba selline summa ja nii edasi … ?  Mind motiveerivad saavutused, head kohad, enda hea mäng, võit, seetõttu turniiri ajal ma ei mõelnud ses mõttes eriti rahast. Öeldakse, et  parem on turniiri ajal rahainfo peidus hoida, et see mängu ei hakkaks mõjutama. Samas on oluline jälgida turniiri erinevaid faase.  Tehtud diiliga (hiljem järele mõeldes polnud matemaatiliselt muidugi kõige parem kokkulepe, aga ma saan rahulikult edasi magada) olin ma raha kätte saanud, aga see ei tähendanud, et ma oleks vähem võita tahtnud, väga tahtsin ikka just võitu! Diili tegemise hetkel ei keskendunud aga sellele, et mis rahanumbrid see endaga kaasa toob. Tahtsin mingisugused numbrid lukku lüüa,  et raha peale enam ei mõtleks ja mängiks tiitli peale. Nüüdseks olen endale diili tegemise loogika selgeks mõelnud ja järgmine kord olen diili tehes "agressiivsem".